[{"text_idx": "#000003", "text": "Muugale rajatav terminal vo\u0303ib anda to\u0303uke kaubavahetuse suurenemisele Eestis"}, {"text_idx": "#000004", "text": "Muuga sadamasse rajatakse 2025. aastaks mitmeotstarbeline kaubaterminal, mis u\u0308hendab Rail Balticu raudtee nii suurima ja ainsa sadamaga kui ka Eesti raudtee- ja maanteetranspordiga. Uus terminal vo\u0303ib anda to\u0303uke kaubavahetuse suurenemisele Eestis."}, {"text_idx": "#000005", "text": "Kolmapa\u0308eval alustati Muuga kaubajaama projekteerimist, mille taristukooslus vo\u0303imaldab kiirelt kaupa laadida mere-, maantee- ja erineva ro\u0308o\u0308pmelaiusega raudteetranspordi vahel, vahendas \"Aktuaalne kaamera\"."}, {"text_idx": "#000006", "text": "Rail Balticu u\u0308he olulisema ja va\u0308ga mahuka objekti projekt valmib 2022. aastal."}, {"text_idx": "#000007", "text": "Ainuu\u0308ksi Euroopa laiusega raudteed rajatakse sadama territooriumil 35 kilomeetrit, lisaks ehitatakse 11 kilomeetrit niinimetatud Vene laiusega raudteed."}, {"text_idx": "#000008", "text": "\"Need peavad hiljem saama samaaegselt toimima. See teebki eriliseks selle kaubaterminali. Lisaks kavandame ringi ko\u0303ikvo\u0303imalikud tehnosu\u0308steemid, mis seal ette ja\u0308a\u0308vad. Sadama operaatorite trasse to\u0303stame ringi ja lahendatakse ka na\u0308iteks Maardu tee ja raudtee so\u0303lmpunkt. Ta\u0308na on suhteliselt kitsaskoht siin, kuhu kavandatakse maanteeviadukt,\" selgitas SWECO Projekti tegevjuht Keijo Vaher."}, {"text_idx": "#000009", "text": "Tallinna Sadama juhi Valdo Kalmu so\u0303nul on kolme transpordiliiki u\u0308hendav keskus la\u0308hipiirkonnas unikaalne, seda enam, et ka lennujaam pole kaugel."}, {"text_idx": "#000010", "text": "\"Tallinna Sadama jaoks annab see va\u0308ga suure konkurentsieelise vo\u0303rreldes meie Balti kollegidega. Rail Baltic on ju ta\u0308iesti uudne projekt, mis avab po\u0303hja-lo\u0303una koridori ehk tuleb Po\u0303hjast, annab vo\u0303imaluse Skandinaavia - ma ro\u0303hutan, et Skandinaavia - kaupadele, mitte ainult Soome, vaid ka Rootsi. Ja me na\u0308eme ka Norra kaupade impordi, ekspordi viimist lo\u0303unasse,\" ra\u0308a\u0308kis Kalm."}, {"text_idx": "#000011", "text": "Sadama 30 operaatorit ja\u0308tkavad Kalmu so\u0303nul tegevust ka ehituse ajal."}, {"text_idx": "#000012", "text": "Po\u0303hja-lo\u0303una suunalise transiidi ja ida-la\u0308a\u0308ne raudteede u\u0308hendamine tekitab Eestis uut su\u0308nergiat, leiab ka Eesti Raudtee."}, {"text_idx": "#000013", "text": "\"Turg elavneb oluliselt Rail Balticu projektist ja tegelikult annab siis see ta\u0308iendavalt impulssi Eestile tervikuna, sest raudteel tegelikult ei konkureeri niivo\u0303rd raudteeettevo\u0303tted omavahel, kuivo\u0303rd just riigid,\" u\u0308tles Eesti Raudtee juhatuse liige Andrus Kimber."}, {"text_idx": "#000014", "text": "Lisaks kaubavahetuse mo\u0303istes ko\u0303ige olulisema projekti rajamisele jo\u0303uab Rail Baltic tervikuna ta\u0308navu aktiivsesse ehitusfaasi."}, {"text_idx": "#000015", "text": "\"Esimese hooga, la\u0308hema paari aasta jooksul me ehitame ligi 30 sellist suurt viadukti, mis on eeldus, kus hakkab u\u0308le vo\u0303i alt minema Rail Balticu po\u0303hitrass ehk raudtee ise. Ja kui valmivad need trassi po\u0303hiprojektid umbes kahe aasta pa\u0308rast, siis me saame minna kohe hankesse ja hakata ehitama pa\u0308ris raudteed ise,\" selgitas Rail Baltic Estonia juht To\u0303nu Gru\u0308nberg."}, {"text_idx": "#000016", "text": "Rail Baltic peaks valmima 2026. aastal."}, {"text_idx": "#000018", "text": "Ehitusettevo\u0303tted ku\u0308sivad riigilt suuremaid investeeringuid"}, {"text_idx": "#000019", "text": "Koroonakriis to\u0303i naftatoodete ladustamise huvi kasvu Eesti terminalides"}, {"text_idx": "#000020", "text": "Aab: Tallinna ringraudteel on perspektiivi, algatada tuleks eriplaneering"}, {"text_idx": "#000022", "text": "Pandeemia on va\u0308hendanud meretranspordi mahte, kuid need taastuvad"}, {"text_idx": "#000024", "text": "Siim-Sander Vene koduklubi sai Meistrite liigas kaotuse ko\u0303rvale u\u0308he vo\u0303idu"}, {"text_idx": "#000027", "text": "Ukraina so\u0303java\u0308eluure: varsti algab so\u0303ja aktiivne faas"}, {"text_idx": "#000033", "text": "Ryanair sulgeb Tallinnast veel seitse lennuliini"}, {"text_idx": "#000036", "text": "Ukraina luure: riigi pinnal on u\u0308le 300 000 Vene so\u0303duri"}, {"text_idx": "#000039", "text": "USA su\u0308u\u0308distab Venemaad uue START-lepingu rikkumises"}, {"text_idx": "#000040", "text": "Hollande'i so\u0303nul on Putin radikaalselt ratsionaalne juht"}, {"text_idx": "#000043", "text": "Kratt ennustab Pariisi kliimaeesma\u0308rgi purunemist la\u0308hiku\u0308mnendiks"}, {"text_idx": "#000046", "text": "Submerged avaldas pa\u0308rast 11-aastast pausi albumi ja muusikavideo"}, {"text_idx": "#000048", "text": "Ida-Virumaa suuremate pa\u0308ikesejaamade rajamine vajab kaitseministeeriumi luba"}, {"text_idx": "#000050", "text": "Tu\u0308rgi va\u0308lisminister: meie julgeolekumuredega tuleb samuti arvestada"}, {"text_idx": "#000053", "text": "TU\u0308 kliinikum tahab oma tegevust Tallinnas laiendada"}, {"text_idx": "#000054", "text": "Arhiivide u\u0308ldinfoarhiiv.err.eeKoopiad ja kasutamineMuuseumKostu\u0308u\u0308milaenutusTehnilised teenusedHelistuudiodKultuuriteatedKutse andmine"}]